google/wiki40b huggingface dataset:
Windsor Castle

Windsor Castle, v anglickom Windsore v grófstve Berkshire, je najväčším obývaným hradom na svete a tiež najdlhšie sústavne obývaným hradom už od doby Viliama I. Dobyvateľa. Plocha, ktorú hrad zaberá, je približne 45 000 m². Tento výpočet vyplýva z plochy, ktorá bola odkrytá v roku 1992 pri požiari a bola odhadnutá na jednu pätinu celkovej plochy hradu.
Spoločne s Buckinghamským palácom v Londýne a Holyrood Palace v Edinburghu je jednou z oficiálnych rezidencií britského panovníka.
Väčšina kráľov a kráľovien Anglicka mala priamy vplyv na stavbu a vývoj hradu, ktorý bol ich kasárňami, pevnosťou, domovom, oficiálnym palácom a občas dokonca aj ich väzením. História hradu a britských monarchov je nerozlučne spojená. V období mieru boli rozširované jeho obytné priestory a v období vojen bolo vylepšované jeho opevnenie.
Ganzeville

Poloha

Obec má rozlohu 3,96 km². Najvyšší bod je položený 122 m n. m. a najnižší bod 16 m n. m.

Obyvateľstvo

Počet obyvateľov obce je 438 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alfa Romeo

História

Spoločnosť, ktorá sa stala Alfa Romeo, založil ako „Darracq Italiana“ v roku 1907 Cavaliere Ugo Stella, aristokrat z Milána ako partner francúzskej automobilovej firmy, ktorú vlastnil Alexandre Darracq. Spoločnosť potom vyrábala Darracquove autá v Neapole, ale po tom čo partnerstvo stroskotalo, Stella a ďalší taliansky spolupresunuli presunuli výrobu do prázdnej Darracquovej továrne na milánskom predmestí Portello a spoločnosť sa premenovala na ALFA (Anonima Lombarda Fabbrica Automobili). Prvý automobil, ktorý vyrobili, bolo 1910 24 HP (pomenované podľa 24 konských síl, ktoré malo). Auto navrhol Giuseppe Merosi. Merosi navrhol ďalšie série nových automobilov ALFA s výkonnejšími motormi (40-60 koní). ALFA tiež skúsila automobilové preteky s jazdcami Franchinim a Ronzonim, ktorí sa zúčastnili súťaže Targa Florio v roku 1911 s dvomi 24 konskými modelmi. Viac-menej na začiatku prvej svetovej vojny bola výroba ALFY na tri roky zastavená.
Hrad Lipnice nad Sázavou

Hrad Lipnice nad Sázavou v Lipnici nad Sázavou je jeden z najmohutnejších českých šľachtických hradov, ktorý založil okolo roku 1310 mocný rod pánov z Lichtenburku a prestavali na začiatku 16. storočia za Trčkovci z Lípy.
V roku 2001 bol vyhlásený za národnú kultúrnu pamiatku.

Dejiny

Prvá priama zmienka o hrade pochádza z roku 1316 (Lypnitz). Od počiatku 14. storočia stojí hrad ako strážny v oblasti údolia rieky Sázavy. Bol postavený na vyvýšenine z ktorej sa otvára ďaleký výhľad až k vrcholom Železných hôr a Žďárských vrchov. Pod hradom sa rozkladá predtým stredoveké mestečko, dnešná Lipnice nad Sázavou, miesto spojené predovšetkým s menom spisovateľa Jaroslava Haška. Hrad aj mesto založili páni z Lichtenburku a neskôr patrila Lipnice mnohým významným šľachtickým rodom i českým kráľom. V roku 1417 boli v lipnickej hradnej kaplnke za Čeňka z Vartemberka vysvätení prví husitkí kňazi a za takmer dvestoročnej vlády husitských rytierov Trčkovcov z Lípy bol hrad prestavaný na výstavnú neskorogotickú hradnú rezidenciu.
Od 18. storočia hrad pomaly chátral a v roku 1869 celý vyhorel. Vo 20. storočí bol čiastočne opravený a zrekonštruovaný. Postupné opravy prebiehajú dodnes.
Prehliadka hradu návštevníkom ponúka najmä monumentálnu hradnú architektúru, krásnu vyhliadku do ďalekého kraja, mimoriadnu zbierku gotických kachlí, gotickú i barokovú hradnú kaplnku sv. Vavrinca a mohutné pivnice so zvyškami stredovekej hodovnej siene, hlbokej studne a väzenia.
Množina

Množina je súhrn dobre rozlíšiteľných entít, ktorý chápeme ako celok. Presnejšie definície sa rôznia. Množinami sa zaoberá teória množín.
Algebrické množiny označujeme veľkými písmenami latinskej abecedy. Entity, ktoré množina obsahuje sa nazývajú prvky množiny. Označujeme ich malými písmenami latinskej abecedy.
Vo všeobecnosti môžeme množinovým zápisom vyjadriť aj vzťahy medzi predmetmi reálneho sveta.
ovocie = {jablko, hruška, pomaranč}

Určenie množín

Množiny určujeme vymenovaním prvkov: N = {1, 2, 3, ...} alebo charakteristickou vlastnosťou, ktorú má práve každý prvok množiny: A = {2k, }, alebo operáciou s inými množinami: A = B∩C.

Zjednotenie

Zjednotenie množín A a B je množina všetkých prvkov z množiny U, ktoré patria aspoň do jednej z množín A a B (A U B) 
Pre viac informácií o zjednotení množín, pozrite článok Zjednotenie.

Prienik

Prienik množín A a B je množina všetkých prvkov, ktoré patria do množiny A a zároveň do množiny B (A ∩ B)
Pre viac informácií o prieniku množín, pozrite článok Prienik.

Rozdiel

Rozdiel množín A a B je množina všetkých prvkov, ktoré patria množine A, ale nepatria množine B (A – B)
Pre viac informácií o rozdiele množín, pozrite článok Rozdiel množín.

Doplnok (komplement)

Doplnok (komplement) množiny  je množina všetkých prvkov 
patriacich množine , ktoré nepatria množine ,
označuje sa 
Pre viac informácií o doplnku množiny, pozrite článok Doplnok.
Aerológia

Aerológia je meteorologický odbor, ktorý sa zaoberá skúmaním fyzikálnych vlastností atmosféry, predovšetkým troposféry a k nej priľahlej časti stratosféry. Hlavným zdrojom údajov sú dáta získavané z meteorologických balónov a družíc. Pracovisko zaoberajúce sa vyhodnocovaním týchto dát sa nazýva aerologické observatórium.
Monguilhem

Poloha

Obec má rozlohu 5,71 km². Najvyšší bod je položený 107 m n. m. a najnižší bod 67 m n. m.

Obyvateľstvo

Počet obyvateľov obce je 290 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monument historique

Monument historique (dosl. historická pamiatka) je vo Francúzsku označenie pre významné historické a kultúrne pamiatky podliehajúce ochrane. Označenie je tak ekvivalentom kultúrnej pamiatky či národnej kultúrnej pamiatky na Slovensku.
Uznanie verejného zájmu sa týka najmä pamiatok spojených s históriou alebo umením. Tejto ochrane môžu podliehať i hnuteľné predmety, ktoré v určitom prostredí majú tiež historický význam, napr. nábytok, zvony, kalichy a pod. Dnes je vo Francúzsku viac ako 40 000 takto chránených pamiatok. Za ich evidenciu je zodpovedné francúzske ministerstvo kultúry.
Estremoz (mesto v Portugalsku)

Mramor

Spolu s ďalšími mestami, ťažiacimi mramorovú rudu, Borba a Vila Viçosa, Estremoz je medzinárodne známy svojím jemným až stredne zrnitým mramorom, ktorý sa tu vyskytuje v niekoľkých farbách: bielej, krémovej, ružovej, šedej alebo čiernej ako aj v akejkoľvek kombinácii týchto farieb.
Tento mramor sa používal už od antických čias. Portugalskí moreplavci ho exportovali do Afriky, Indie a Brazílie. Mramor z tohto regiónu bol použitý v takých slávnych lokalitách, ako Monastery of Jerónimos, Monastery of Batalha, Monastery of Alcobaça a Belém. Okolo mesta je také veľké množstvo mramoru, že sa používa všade; dokonca na prahoch dverí, chodníkoch a aj dlažobné kocky sú robené z mramoru. Tento mramor sa dokonca melie na maliarsku farbu.
Portugalsko je druhý najväčší exportér mramoru na svete, pred ním je len Taliansko (Carrara marble). Okolo 85 percent tejto produkcie (približne 370 000 ton) je práve z Estremozu.
ThinkPad

Výbava

Výbava u radu ThinkPad býva nadštandardná, oproti iným výrobcom, avšak líši sa u jednotlivých radov a modelov.

Active Protection System

Aktívna ochrana disku - Active Protection System, pracuje na systéme odstavenie čítacích hláv hard disku, či jeho uspanie, na základe dát, získaných zo vstavaného akcelerometra (G-snímač). V ponuke originálneho software, je výber z troch možností úrovní nastavenia citlivosti - Low, Medium a High, ďalej potom možnosť ignorovania stálych otrasov, napríklad pri jazde vlakom či autom, nastavenie pre verziu Tablet, pri použití stylusu, a možnosť suspendovania hard disku manuálne, či po uplynutí nastaveného času. Ako zaujímavosť je potrebné ešte spomenúť, že je tu možnosť sledovania blokácie hard disku v reálnom čase priamo v ovládacom programe, či na ikone v oznamovacej oblasti.
Predchodcom tohto systému u starších modelov, bol skutočný mini airbag, ktorý chránil disk pri páde počítača atď.
Ďalej je potrebné ešte spomenúť, že hard disk je štandardne uložený v gumových puzdrách, na oboch stranách disku.

Ochrana proti poliatiu klávesnice

Funguje pri státí notebooku vo vodorovnej polohe tak, že keď dôjde k poliatiu klávesnice kvapalinou, je zvedená odvodnými kanálikmi z klávesnice, z ktorých putuje otvormi v šasi pod notebook. V návode sa uvádza kapacita až jeden deciliter, pri jednom postriekaní.

Roll Cage

Šasi je vyrobené zo zliatiny horčíka, ktorá je situovaná vo vnútri prístroja, a to aj pod displejom, pričom okolité plasty majú iba krycí a dizajnový efekt. Obe časti sú potom spojené kovovými pántami.

UltraBay

UltraBay slot umožňuje pripojenie viacerých komponentov, teda štandardnú DVD mechaniku možno nahradiť druhým hard diskom, prídavnou batériou, ale aj druhou grafickou kartou. Pre odpojenie zariadenia je dodávaný originálny softvér EasyEject.

UltraConnect

Je súbor antén okolo displeja, umožňujúci bezdrôtové pripojenie k sieťam Wi-Fi v štandarde a, b, gn, k sieťam WiMAX, a k bezdrôtovému USB WUSB

ThinkLight

Umožňuje prisvetlenie klávesnice diódou umiestnenou nad displejom, u novších modelov ide o podsvietenie klávesnice.

Kurzor

Na ovládanie pohybu myši slúži štandardný touchpad, ale aj trackpoint, ide o mini joystick umiestnený medzi klávesmi G, H a B, v súčinnosti s tromi tlačidlami.

Fingerprint

Spolu s originálnym Biometric Software slúži čítačka odtlačkov prstov na prihlasovanie do systému, či pre rôzne webové aplikácie.

DisplayPort

Je alternatívou HDMI, pričom prenos nestráca na kvalite i pri použití dlhšieho a menej kvalitného kábla.

Docking Port & amp; Port Replicators

Port umiestnený zospodu prístroja je určený na zasunutie notebooku do dokovacej stanice, či replikácie stanice. Tieto obohacujú notebook o ďalšie konektory, či jednotky CD ROM.
Pozoruhodným konštrukčným riešením, ktoré sa objavilo v modeli ThinkPad 701C (rok 1995), bola klávesnica, ktorá sa automaticky rozložila súčasne s otvorením notebooku (tzv. TrackWrite alebo butterfly keyboard).
Krištof Lehher

Životopis

Zlatník v Banskej Bystrici (spomínaný v roku 1596-1610). Člen Mestskej rady v Banskej Bystrici (r. 1608).
Marhát

Geológia

Vrchol budujú triasové gutensteinské vápence a kremence obalovej jednotky tatrika. Juhovýchodný svah v údolí potoka Hlavinka sa vyznačuje menšími výskytmi devónskych premenených hornín grafitických bridlíc, fylitov, amfibolitov a rúl.

Výhľad

Z rozhľadne týčiacej sa na vrchole sa návštevníkom ponúka široký pohľad východným smerom na priľahlú nížinu v okolí mesta Topoľčany. Pri dobrej viditeľnosti sú je dobre pozorovateľná aj atómová elektráreň Mochovce. V noci pri vhodných podmienkach vidno aj svetelný smog ponad Budapešťou. 
Ak sa človek otočí smerom na západ, uvidí okolie mesta Piešťany, atómovú elektráreň Jaslovské Bohunice i kopce Malých Karpát. Je tiež vidieť vysielač Zobor, Veľká Javorina a pri dobrej viditeľnosti aj Kamzík.
Doktor filozofie

Doktor filozofie, skratka PhDr. (philosophiae doctor), je vysokoškolský titul, ktorý (napríklad na Slovensku) po absolvovaní obhajoby rigoróznej práce a rigoróznej skúšky získa absolvent v spoločenskovedných,  umenovedných  a  zdravotníckych  študijných  programoch konkrétnej univerzity.
Borišovský vodopád

Borišovský vodopád je deštrukčný, subsekventný vodopád, ktorý sa nachádza v Belianskej doline vo Veľkej Fatre. Padá z výšky 3,61 metra v nadmorskej výške 710 m n. m. Podložie vodopádu tvorí vápenec.
Dubeň (vrch)

Charakteristika

Vrch má pretiahnutý tvar v smere východ-západ a siaha od Tepličky nad Váhom až po mestskú časť Budatín. Vytvára prirodzenú severnú bariéru Váhu, ktorý v západnej časti tečie priamo popod južné stráne Dubňa. Vrch je husto zalesnený a jedinečný výhľad na Žilinu a Lúčanskú Malú Fatru ponúkajú len malé čistiny.

Vysielač Dubeň

Na hrebeni Dubňa sa nachádzajú viaceré stožiare, z ktorých je vysielaný signál televízie, rozhlasu a GSM pre mesto Žilina a jej okolie. Kvalitným signálom pokrývajú mesto a jeho blízke okolie, no presahy umožňujú ladenie TV a rádií aj v Rajeckej doline a na Kysuciach.
Kačacia fontána

Architektúra fontány

Podstavec fontány pozostáva z mnohých neopracovaných pieskovcových a žulových kameňov, rôznej veľkosti a tvaru, pričom ich rozloženie má pripomínať breh rieky Dunaj. Na tomto podstavci sa nachádzajú sochy troch malých chlapcov a ich štyroch kačíc – všetky tieto objekty sú vyrobené z bronzu. Každý z chlapcov je vyobrazený v inej polohe – najvyššie umiestnený chlapec drží v rukách trepotajúcu a vzpierajúcu sa kačicu, ďalší chlapec sa za nimi naťahuje a tretia, najnižšie umiestnená socha, zobrazuje chlapca v plaziacej sa polohe. Pomedzi sochy chlapcov sú umiestnené sochy troch kačíc, ktorým zo zobákov strieka prúd vody. Štvrtá socha kačice je (ako už bolo vyššie spomenuté) v náručí jedného z chlapcov.
Na podstavci sa nachádza aj meno autora tejto sochy, spolu s rokom vzniku.
Samotná ohrada fontány má nepravidelný kruhový pôdorys o priemere 5,80 m a vyrobená je z niekoľkých oblúkových kamenných častí, ktoré sa striedavo konvexne a konkávne zalamujú.
Vendranges

Poloha

Obec má rozlohu 11,14 km². Najvyšší bod je položený 562 m n. m. a najnižší bod 305 m n. m.

Obyvateľstvo

Počet obyvateľov obce je 320 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Akord (hudba)

Akord je súzvuk najmenej troch tónov rôznej výšky. Akordy sa rozlišujú na konzonantné (ľubozvučné) a disonantné (neľubozvučné). Aby boli akordy ľubozvučné, podliehajú určitým pravidlám, ktoré sú základom komponovania mnohých skladieb.V európskej hudbe sú akordy založené na terciovom systéme (zložené z tercií nad sebou).

Kvintakordy

Kvintakordy sú odvodené od jednotlivých stupníc. Skladajú sa z prvého, tretieho a piateho tónu stupnice. Sú základnými prostriedkami tonálnej harmónie a sú zároveň nositeľmi najjednoduchších príslušných harmonických funkcií. Vznikajú superpozíciou 2 tercií v rozsahu kvinty. Kvintakordy rozdeľujeme do 4 druhov: durový , molový, zväčšený, zmenšený.
Nie všetky kvintakordy majú v tónine rovnaké postavenie. Najdôležitejší akord sa nachádza na prvom stupni a nazýva sa tonika (T). Okrem toniky sú hlavnými tiež subdominanta(S) a dominanta (D), ku kvinte sú v kvintovom pomere a majú s ňou jeden spoločný tón. Kvintakordy na ostatných stupňoch, nazývame vedľajšie kvintakordy. Medzi vedľajšie kvintakordy patria: II. stupeň, III. stupeň, VI. stupeň a VII. stupeň.
Interval medzi prvým/tretím a tretím/piatym tónom stupnice je tercia, interval medzi prvým a piatym stupňom stupnice je kvinta.
V prípade durových akordov je vzdialenosť prvej tercie 4 poltóny (veľká tercia), kým vzdialenosť druhej tercie sú len 3 poltóny (malá tercia). V prípade molových akordov je to opačne (prvá tercia je malá a druhá je veľká). Ak sú obe tercie akordu veľké, ide o zväčšený kvintakord, ak sú obe malé ide o zmenšený kvintakord.

Septakordy

Septakordy vznikajú z kvintakordov pridaním ešte jednej tercie do kvintakordu. Vzniká nám teda štvorzvuk. Pr. C-E-G pridaním tercie vznikne teda štvorzvuk C-E-G-H
Écauville

Poloha

Obec má rozlohu 3,35 km². Najvyšší bod je položený 149 m n. m. a najnižší bod 119 m n. m.

Obyvateľstvo

Počet obyvateľov obce je 116 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Internetová kaviareň

Internetová kaviareň je verejne prístupné miesto, kde si návštevník môže prenajať počítač s pripojením na Internet. Za použitie počítačov v internetovej kaviarni je zvyčajne účtovaný poplatok. K prenajatému počítaču je možnosť zakúpiť si aj malé občerstvenie. Internetové kaviarne sú často interiérovo koncipované tak, aby pripomínali bežnú kaviareň.
V súčasnosti internetové kaviarne ponúkajú svojim hosťom aj ďalšie služby – medzinárodné telefónne hovory, skenovanie obrázkov, možnosť čítania pamäťových kariet fotoaparátov a pokročilé programové vybavenie prenajímaných počítačov.

Internetové kaviarne na Slovensku

Prvé slovenské internetové kaviarne sa začali objavovať koncom deväťdesiatych rokov. V rokoch 2000 – 2005 boli veľmi populárne, no postupne stúpajúca miera internetizácie domácností a čoraz viac sa rozmáhajúca sieť bezplatného internetu v knižniciach a na verejných miestach rapídne zredukovali ich počty.
V Bratislave sa nachádza niekoľko internetových kaviarní s rýchlym pripojením na internet. Niektoré z nich majú k dispozícii aj niekoľko počítačov vyhradených na počítačové hry. Za hodinu používania internetu zaplatíte od 1,50 € do 4 €.
Damašek (prírodná rezervácia)

Ochrana

Predmetom ochrany je ploché údolie Hlučáku s povrchovým zrašelinením a typickou kvetenou.
Kryštálová sústava

Kryštálová sústava je skupina kryštálových tvarov pevných telies charakterizovaná počtom rovín súmernosti a ich vzájomnou polohou.

Kryštalografické oddelenia

Každá kryštálová sústava sa delí na (neopakujúce sa) kryštálové oddelenia s rôznymi možnými kombináciami prvkov súmernosti, ktoré zahŕňajú kryštálové tvary odvodené na základe týchto kombinácií. Celkovo existuje 32 kryštalografických oddelení (kombinácií kryštálovej súmernosti).
Vylučovacie súvetie

Vylučovacie súvetie je pravé priraďovacie súvetie, v ktorom obe vety vyjadrujú navzájom nezlučiteľné deje – také, ktoré sa nemôžu realizovať naraz za tých istých podmienok. Jeden z dvoch dejov sa vylučuje, teda platí iba jeden dej. Základná spojka: alebo, ďalšie spojky: buď, či, buďto, abo alebo ich dvojice: či – či, buď – buď, buď – alebo a pod.
Bréville-sur-Mer

Poloha

Obec má rozlohu 6,86 km². Najvyšší bod je položený 69 m n. m. a najnižší bod 0 m n. m.

Obyvateľstvo

Počet obyvateľov obce je 809 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
MediaTek

MediaTek je spoločnosť založená v roku 1997 na Taiwane. Zaoberá sa výrobou bezdrôtových, optických a mobilných technológií. Svoje produkty má firma predovšetkým v Ázii, ale svoje pobočky má po celom svete. Spoločnosť sa pôvodne volala United Microelectronics Corporation a to až do roku 2001, kedy sa premenovala na MediaTek.

Produkty

Prvým produktom, ktorý spoločnosť preslávil, bol jednojadrový procesor radu MT64XX. V roku 2012 predstavila vylepšený model MT6577, ktorý má dvojjadrový procesor a je vyrábaný 40nm technológiou. V roku 2014 predstavila ďalší model, ktorý má označenie MT6889. Tento model má štvorjadrový procesor Cortex A7 a beží na frekvencii 1,2 GHz. Oproti modelu MT6577 je vyrábaný 28nm technológiou, umožňuje vyššie rozlíšenie fotoaparátu a nahrávanie videa vo full HD režime.
Najnovší model, ktorý firma vyvinula, je založený na 32-bitovej architektúre, má osemjadrový procesor s podporou 4G LTE sietí a Quad HD rozlíšením a označuje sa MT6595. Jeho maximálna taktovacia frekvencia je 2,5 GHz. Tieto procesory podporujú technológiou Super-Slow Motion, teda prehrávanie videa rôznou rýchlosťou. Firma plánuje začatie výroby procesorov so 64-bitovovu architektúrou.
Emeritný

Emeritný (lat. emeritus (m), emerita (f)) je prívlastok najčastejšie k titulu profesora, alebo všeobecne vysokoškolského alebo cirkevného hodnostára, ktorý je vzhľadom na dosiahnutý vek pozbavený pracovných povinností (vedenie úradu, prednášanie a pod.), ale ponecháva si čestné výsady súvisiace s intelektuálnym výkonom (napr. pracovňa, možnosť viesť diplomantov alebo doktorantov, účasť v odborných komisiách, vyhotovovanie posudkov a pod.).
Pochádza z latinských koreňov e- (ex-): „z, zo“ + merēre: „zaslúžiť sa, zaslúžiť si“, s významom zaslúžiť si právo alebo výsadu.
V prenesenom, zastaranom význame môže emeritúra znamenať všeobecne výslužbu alebo penziu.
Verrey-sous-Drée

Poloha

Obec má rozlohu 3,44 km². Najvyšší bod je položený 548 m n. m. a najnižší bod 397 m n. m.

Obyvateľstvo

Počet obyvateľov obce je 56 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Espira-de-l’Agly

Poloha

Obec má rozlohu 26,77 km². Najvyšší bod je položený 458 m n. m. a najnižší bod 26 m n. m.

Obyvateľstvo

Počet obyvateľov obce je 3 065 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Uhrovecký hrad

Dejiny

Hrad bol postavený v polovici 13. storočia v nedostupnom teréne Nitrických vrchov. Neskororománska pevnosť onedlho prešla do rúk Matúša Čáka, po ktorom ho vlastnili napríklad Žigmund Luxemburský, Stibor zo Stiboríc. V období 15. a 16. storočia bohatí páni viedli početné majetkové spory o tento hrad, ktorý často menil majiteľov. Napokon pripadol rodu Zayovcov. Doba hospodárskej aktivity sa prejavila aj na stavebných úpravách hradu. 
Hrad sa vďaka svojej polohe neocitol v centre diania veľkých bojov, dokonca ho nezničili ani turecké vojská pri svojich nájazdoch. K jeho deštrukcií prispeli napokon samotní Zayovci, ktorí život sústredili do pohodlnejšieho kaštieľa v Uhrovci a na hrade udržiavali iba strážne a hospodárske objekty. Neskôr začali Uhrovecký hrad využívať ako väznicu a v priebehu 18. storočia stratil svoju pôvodnú funkciu. Po požiari v júli 1848 hrad začal nezadržateľne pustnúť.
Napriek tomu sa však vďaka odľahlej polohe hradu zachovala jeho pomerne kompaktná ruina s peknými ukážkami vzájomného prepojenia viacerých slohových období.
Nanteuil-en-Vallée

Poloha

Obec má rozlohu 68,85 km². Najvyšší bod je položený 218 m n. m. a najnižší bod 82 m n. m.

Obyvateľstvo

Počet obyvateľov obce je 1 467 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Suzanne (Mayenne)

Poloha

Obec má rozlohu 23,14 km². Najvyšší bod je položený 220 m n. m. a najnižší bod 86 m n. m.

Obyvateľstvo

Počet obyvateľov obce je 973 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sótéros z Tespií

Sótéros (starogr. Σώτηρος) bol olympijský víťaz v behu dorastencov na jedno stadion v 4. storočí.
Markos Aurélios Sótéros z boiótskych Tespií bol v Olympii približne medzi 280. až 290. hrami v rokoch 341 až 381 korunovaný olivovým vencom za víťazstvo v behu dorastencov na jedno stadion.
Sótéra medzi olympijských víťazov staroveku zaradil nemecký klasický filológ a historik Joachim Ebert po výskume nových ešte nepublikovaných nápisov (SEG 48:553, Olympia. List of Olympic victors, after 385 A.D.) hlavne z vedeckej publikácie Supplementum Epigraphicum Graecum (publikácie gréckych nápisov a štúdií známych dokumentov.)
Majstrovstvá sveta vo volejbale mužov 2014

Návštevnosť

Hneď v prvý hrací deň padol svetový rekord v náštevnosti na volejbalovom zápase, keď na otváracom ceremoniále a následnom zápase domáceho Poľska so Srbskom na futbalovom štadióne Stadion Narodowy vo Varšave bolo 61 500 divákov. Doterajší rekord bol prekonaný o 11 500 divákov, keď v zápase na Majstrovstvá sveta 1952 v Moskve prišlo  50 000 divákov. Rekordne dopadla aj celková návštevnosť na majstrovstvách sveta, ktorá činila 563 263 divákov v 103 zápasoch. O vyše 200 000 prekonala doterajšiu rekordnú návštevnosť z predchádzajúceho svetového šampionátu mužov v Taliansku, ktorá činila 339 324 divákov.
Mikuláš z Levoče

Životopis

Pôsobil v poslednej tretine 15. storočia na Spiši. Patril medzi významných gotických maliarov na Slovensku. Predpokladá sa, že je autorom oltára sv. Pavla a sv. Antona v Banskej Bystrici-Sásovej a sv. Jakuba v Banskej Bystrici-Jakube.
Marcus Valerius Probus

Marcus Valerius Probus (1. storočie po Kr.) bol rímsky gramatik a filológ pôsobiaci za vlády cisára Nerona. Pochádzal z Berytu (dnes Bejrút, Libanon).

Editorská činnosť

Valerius Probus bol významný zástupca filológie alexandrijskej školy, ktorá sa zaoberala textovou kritikou a editáciou významných textov antiky, v rímskom prostredí. On sám podľa alexandrijského prístupu vytvoril poznámkový aparát k viacerým významným rímskym autorom – Horatiovi, Lucretiovi, Terentiovi a Persiovi. Nám známe životopisné údaje o poslednom menovanom pochádzajú práve z pera Valeria Proba, pravdepodobne zamýšľaného ako úvod k jeho kritickému vydaniu satirikových básní. Probus sa ale najväčšmi preslávil ako znalec Vergília. Hoci jeho pôvodný komentár veľkého básnika sa nám nedochoval, máme poznámky z jeho prednášok, ktoré zachytili jeho žiaci. Jeho práca môže byť navyše čiastočne zachovaná v nám známych komentároch Bukolík a Georgík, ktoré sú označované jeho menom. Z menších Probových dielok sa nám dochoval spis De notis (O značkách), v ktorom Probus uvádza zoznam skratiek používaných v oficiálnych a právnych dokumentoch, vo verejných vyhláškach, súdnych pojednaniach aj v historických dielach.